25. ΑΝΑΓΚ. ΝΟΜΟΣ 2668 της 23/24 Νοεμ. 1940 Περί διαιρέσεως Στρατοδικείων εις δύο τμήματα και άλλων τινών διατάξεων. Άρθρον 1 (Βλ. ήδη άρθρ. 177 § 4 Στρατ. Ποιν. Κώδικος). Άρθρον 2 Εν επιστρατεύσει και εν καιρώ πολέμου δύναται να ονομασθώσι δια Β. Διατάγματος, εκδιδομένου επί τη προτάσει του Υπουργού των Στρατιωτικών, Έφεδροι Στρατιωτικοί Δικαστικοί Σύμβουλοι Α΄ Τάξεως Αρεοπαγίται, Αντεισαγγελείς Αρείου Πάγου, Πρόεδροι και Εισαγγελείς Εφετών και Νομικοί Σύμβουλοι του Κράτους, ασχέτως ορίου ηλικίας. Ούτοι καλούνται ονομαστικώς εις τας τάξεις του Στρατού δια διαταγής του Υπουργού των Στρατιωτικών και διατίθενται ομοίως αναλόγως των αναγκών της Στρατιωτικής Δικαιοσύνης. Άρθρον 3 Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 